Caz terifiant la Cluj. O femeie de 79 de ani a murit după ce ar fi fost împinsă pe geamul de la balcon, de la etajul zece, de propriul nepot. Tânărul şi-ar fi bătut şi bunicul, care a ajuns la spital în stare gravă. Vecinii spun că băiatul obişnuia să consume droguri.

O femeie de 79 de ani a murit, vineri dimineață, după ce a căzut de la etajul 10 al unui bloc din cartierul clujean Mănăștur.

Potrivit informațiilor din presa locală, femeia - imobilizată într-un scaun cu rotile - a fost aruncată de la etaj de nepotul ei, în vârstă de 23 de ani, după o ceartă.

Soțul femeii, în vârstă de 89 de ani, a fost găsit ăn casă cu leziuni grav și a fost transportat la spital.

Suspectul este cercetat pentru omor de procurorii din cadrul Parchetului de pe lângă Tribunalul Cluj.